《升春官侍郎遣笃郎归寄陈姊夫德铭》
明代·朱同

忆昔家居溪上村，青山为郭石为门。姻亲赖有朱陈旧，问学谁知道义尊。

君守园林承祖泽，我糜廪禄荷天恩。疏慵若有归田日，世学还须重讨论。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。